### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. december 2024 har vedtaget Magistratens foranstående indstilling af 10. december 2024.

Johnny Iversen kunne tiltræde indstillingen med forbehold for økonomien i forhold til, hvad den enkelte landmand bliver tilbudt.

Magistratsafdelingen for Teknik og Miljø udarbejder notat.

###

.

### Resume

Byrådet har tidligere truffet beslutninger om vilje til at meddele påbud om pesticidfri drift, hvis frivillige aftaler ikke opnås.

Byrådets tidligere beslutninger kan ikke længere nødvendigvis sikre SKAT’s godkendelse af skattefritagelse for erstatninger til lodsejerne.

Den 1. juli 2024 indførtes en ny hjemmel i Miljøbeskyttelsesloven (§24a) om forbud mod pesticider i BNBO, som kommunerne er forpligtet til at anvende, hvis frivillige aftaler, ikke kan opnås. Tidligere påbudsbeslutninger henviser kun til §§ 24 og 26a.

SKAT stiller desuden krav om kortbilag i byrådsbeslutningerne, hvor det tydeligt fremgår hvilke arealer, aftalerne omfatter. Endelig vurderes tidligere beslutninger om på-budsvillighed vedtaget i forbindelse med Beder og StautrupAabo indsatsplanerne at være uaktuelle til skattefritagelse.

### Beslutningspunkter

Det indstilles:

At 1) Byrådet godkender, at hvis det ikke er muligt at indgå frivillige aftaler om rådighedsindskrænkninger om anvendelse, opbevaring, håndtering og transport, påbydes rådighedsindskrænkninger efter miljøbeskyttelseslovens § 24 og §24a på de arealer og matrikler, som er anført i bilag 1.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 10-12-2024

Christopher Winther: 6

Fremsendes til [adresse] med bemærkning, at Magistraten i mødet den 10. december 2024 anbefaler, at byrådet tiltræder Magistratsafdelingen for Teknik og Miljøs indstilling af 21. november 2024.

Magistratsafdelingen for Teknik og Miljø udarbejder notat om implementering af indsatsen og ef-fekt af indsatser/frivillige aftaler og påbud, dels hen mod 1. marts 2025, dels i perioden herefter.

Rådmand Frode Kjær deltog ikke i sagens behandling.